**În societatea contemporană, consumul de substanțe psihoactive reprezintă o problemă alarmantă. Se estimează că aproximativ 83 de milioane de persoane (15-64 de ani) din Uniunea Europeană, adică 28,9%, au consumat droguri ilegale cel puțin o dată în viață. Statistici recente relevă o creștere îngrijorătoare a consumului de substanțe psihoactive în rândul tinerilor, punându-i în fața unor riscuri majore pentru sănătatea lor fizică și mentală. Conform studiilor 17,4 milioane de adulți tineri (15-34 de ani) au consumat droguri în ultimul an (16,9 %).**

**Ne-am dorit sa organizam acest eveniment, deoarece va contribui la informarea tinerilor în legătură cu efectele negative ale consumului de substanțe psihoactive și de a promova un stil de viață sănătos și echilibrat. Ne propunem să oferim tinerilor o perspectivă detaliată despre consecințele negative ale drogurilor, nu doar asupra sănătății, dar și asupra relațiilor interpersonale, educației și viitoarei cariere.**

**Împreună cu oameni avizați în domeniu, am răspuns curiozităților elevilor de liceu, astfel considerăm și sperăm că a avut un efect benefic pentru aceștia.**