Pe data de 8 noiembrie 2023, echipa noastră a avut privilegiul de a vizita Platforma Industrială Dacia de la Mioveni, o experiență care s-a dovedit a fi nu doar instructivă, ci și inspirațională pentru dezvoltarea viitoare a echipei noastre.

În cadrul vizitei noastre, am avut oportunitatea de a prezenta inginerilor de la Dacia robotul nostru și de a evidenția capacitatea sa excepțională. Ne-am bucurat să împărtășim strategiile și abilitățile noastre, surprinzându-i pe ingineri prin nivelul nostru de coordonare și excelență în pregătirea pentru competițiile viitoare. Interesul și impresiile pozitive ale inginerilor au fost o sursă de validare și încurajare pentru echipa noastră.