**Școli**

* **Introducere**

În lumina schimbărilor progresive din sistemul educațional românesc, cu accentul pus treptat pe aspectul neconvențional, am identificat oportunitatea de a promova domeniul roboticii printre elevii noștri. Acest domeniu emergent în comunitatea locală are potențialul de a contribui la extinderea orizonturilor și a direcțiilor familiare elevilor, facilitând astfel dezvoltarea lor.

* **Scopul**

Scopul nostru a fost de a comunica cu ei printr-o serie de discuții deschise, demonstrându-le avantajele evoluției într-un colectiv. Am dorit să evidențiem faptul că ceea ce poate părea dificil de realizat devine posibil prin angajarea într-un proces continuu de învățare. În plus, am urmărit să subliniem contribuția comunității FIRST® la dezvoltarea noastră.

* **Desfâșurare**

În perioada 25.09.2023-06.10.2023 pe parcursul unei ore captivante de curs, am avut privilegiul de a prezenta fenomenul **FIRST® Tech Challenge** elevilor din clasele terminale de la cinci școli din Pitești: Școala Gimnazială „Mihai Eminescu” Școala Gimnazială „Tudor Mușatescu” Școala Gimnazială „Mircea cel Bătrân” Școala Gimnazială „Nicolae Simonide” Școala Gimnazială „Mircea Eliade”

Obiectivele noastre au fost să familiarizăm elevii cu domeniul fascinant al **STEAM** (Știință, Tehnologie, Inginerie, Artă și Matematică) și cu privință la competiția **FIRST® Tech Challenge,** urmând apoi sa le explicăm detaliat mecanismele pe care le folosim.

Prezentarea noastră a inclus atât aspecte teoretice, cât și demonstrații practice specifice departamentelor tehnice. Am prezentat diferite iterații ale robotului, explicând principiile de funcționare și algoritmii implementați.

Un moment memorabil a fost demonstrația cu robotul, unde elevii interesați au avut ocazia unică de a deveni driveri sub îndrumarea noastră. Interacțiunea a fost una dinamică și spontană, generând un entuziasm debordant și o curiozitate nestăvilită în rândul elevilor.

Aproximativ 180 de elevi, cu ochii sclipind de curiozitate și minți deschise către descoperire, au participat activ la această incursiune în lumea roboticii.

Sperăm că această experiență i-a încurajat să exploreze tainele roboticii și că i-a motivat să-și îmbunătățească abilitățile. Am demonstrat că prin puterea propriilor noastre trăiri, putem încuraja colectivul în ansamblul său.

Scopul nostru principal a fost să propagăm în mod eficient spiritul **FIRST®** în rândul copiilor. Am dorit să fim un factor declanșator pentru inițiativa lor de a ieși din zona de confort, stabilind un dialog dinamic bazat pe întrebări și răspunsuri punctuale.

Rezultatul a fost unul promițător: copiii au plecat cu gândul la posibilitatea de a se alătura fie unei echipe **FIRST® LEGO League**, fie, în cazul elevilor din clasa a VIII-a, de a se implica în anul următor într-o echipă de **FIRST® Tech Challenge**.

* **Concluzie**

Suntem încrezători că această experiență va influența în mod semnificativ viitorul elevilor, inspirându-i să urmeze o carieră în domeniul STEM și contribuind la construirea unei generații mai creative, inovative și dedicate progresului.





